b'\n_START_ARTICLE_\nMentuhotepas IV\n_START_PARAGRAPH_\nMentuhotepas IV (Nebtavir\xc4\x97) \xe2\x80\x93 paskutinis vienuolikotosios Egipto dinastijos faraonas. Manoma, kad vald\xc4\x97 7 metus, apie 1992\xe2\x88\x921985 m. pr. m. e. arba 1945\xe2\x88\x921938 m. pr. m. e. \xc5\xbdinomas pagal kelis \xc4\xafra\xc5\xa1us Vadi Hamamate (Wadi Hammamat) netoli Raudonosios j\xc5\xabros ir i\xc5\xa1 karali\xc5\xa1k\xc5\xb3j\xc5\xb3 monument\xc5\xb3. Vaza su jo vardu rasta Li\xc5\xa1te._NEWLINE_Nors \xc5\xbeinios apie j\xc4\xaf yra miglotos (n\xc4\x97ra oficialiame Abydoso karali\xc5\xb3 s\xc4\x85ra\xc5\xa1e), ta\xc4\x8diau \xc4\xafra\xc5\xa1ai pasakoja apie dideli\xc5\xb3 ekspedicij\xc5\xb3 organizavim\xc4\x85 \xc4\xaf Vadi Hudi ametisto kasyklas ir Vadi Hamamato smiltainio skaldyklas. Antrajai ekspedicijai vadovavo viziris Amenemhatas, kuris v\xc4\x97liau tikriausiai u\xc5\xbe\xc4\x97m\xc4\x97 sost\xc4\x85 ir tapo pirmuoju dvyliktosios dinastijos faraonu Amenemhatu I.'